stanford-oval/wikipedia huggingface dataset:
גיא נתיב
פילמוגרפיה חלקית

מבול (2002) - סרט קצר
זרים (2003) - סרט קצר
אופסייד (2006)
זרים (2008) - סרט באורך מלא
מבול (2011) - סרט באורך מלא
הבן של אלוהים (2014) - סרט באורך מלא
אלוהים יקר (2014) - סרט באורך מלא
Skin ‏ (2018) - סרט קצר (זוכה אוסקר)
סקין (2018) - סרט באורך מלא
גולדה (2023) - סרט באורך מלא
טאטאמי (2023) - סרט באורך מלא
הערות שוליים

↑  New Directions in Israeli Media: Film, Television, and Digital Content, University of Texas Press, 2025, ISBN 978-1-4773-3104-0. (באנגלית)
↑  אינה טוקר, גיא נתיב על הזכייה: "ישראל - הפסלון הזה בשבילכם", באתר ynet, 25 בפברואר 2019
↑  אמיר בוגן, גיא נתיב ואלמורק דוידיאן זכו בפרסים בפסטיבל טורונטו, באתר ynet, 16 בספטמבר 2018
↑  הישג כחול-לבן: סרטו הקצר של גיא נתיב בדרך לאוסקר, באתר וואלה, 18 בדצמבר 2018
↑  יאיר רוה, הבמאי זוכה האוסקר מביא את קרב הג'ודו בין ישראל לאיראן למסך הגדול, באתר כלכליסט, 24 ביולי 2024
| --- | --- |
בקרת זהויות :  NLI: 987009538463005171  BIBSYS: 1579001847653  BNE: XX6115404  GND: 1061785637  ISNI: 0000 0000 6794 1463  LCCN: no2009134773  NTA: 423604155  SUDOC: 250730596  VIAF: 96907454   WorldCat (עם VIAF): 96907454 
גיא נתיב
גיא נתיב
נקרים

| נקרים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: נקראים
משפחה:: נקריים
תת־משפחה:: נקרים
שם מדעי
 Picinae ‏לייך, 1820

Melanerpes rubricapillus ניזון מפירות קקטוס
נקר תלת-אצבעי
נקר אדום ציץ
נקרים (שם מדעי: Picinae) היא תת-המשפחה הגדולה במשפחת הנקריים.
מאפיינים

הנקרים הם עופות שוכני עצים שאורכם 15–45 ס"מ והם בעלי אצבעות מנוגדות ובעלי מקור חזק ונוקשה איתו הם מכים על הענף כדי להוציא חרקים מהעצים ובולמי זעזועים עוזרים למקור שלא להישבר מעוצמת המכה. לשונם הארוכה עוזרת להם לאסוף את החרקים מהעצים.
הנקרים גם מקננים בתוך העצים ומטילים בפנים 2–8 ביצים עליהם הם דוגרים. הם שומרים עליהם מטורפים כמו ינשופים, עופות דורסים, דלקים וסנאים וגם מעופות אחרים שעלולים להשתלט להם על הקן.
רוב המינים הם אוכלי חרקים אך חלקם ניזונים גם מצוף, מוהל עצים והמין נקר הבלוטים אוגר בלוטים בחורים שהוא מייצר בעצים.
מיון

תת-משפחה נקרים (Picinae)
סוג Palaeonerpes - נכחד
סוג Pliopicus - נכחד
סוג Colaptes
שבט Dendropicini
סוג נקר מטפס שחור (Melanerpes) בו 22 מינים.
סוג נקר מוצץ (Sphyrapicus) בו 4 מינים - בו נקר מוצץ אדום-חזה
מין יחיד נקר קובני ירוק (Xiphidiopicus percussus).
מין יחיד נקר צהוב-כתר (Leiopicus mahrattensis).
סוג Dendrocoptes - בו 3 מינים.
סוג Yungipicus  - בו 7 מינים.
סוג Leuconotopicus  - בו 6 מינים ביניהם נקר אדום ציץ.
סוג Dryobates - בו 6 מינים.
סוג Dendropicos בו 15 מינים.
סוג Mesopicos בו 3 מינים.
סוג Melanerpes - בו המין נקר בלוטים
סוג Dendrocopos בו 25 מינים - בו נקר סורי
סוג Picoides בו 12 מינים.
סוג Veniliornis בו 14 מינים.
שבט Malarpicini
סוג Campethera בו 12 מינים - בו נקר זהוב-זנב
מין יחיד נקר קרקעי (Geocolaptes olivaceus).
סוג נקר גב-אש (Dinopium) בו 5 מינים.
סוג Meiglyptes בו 3 מינים.
סוג Hemicircus בו 2 מינים.
מין יחיד נקר אדמוני (Micropternus brachyurus).
שבט Malarpicini
סוג Campethera - בו 12 מינים.
מין יחיד נקר קרקעי (Geocolaptes olivaceus).
סוג Dinopium - בו 6 מינים, בו נקר שחור-שת.
סוג Meiglyptes - בו 4 מינים.
סוג Hemicircus - בו 3 מינים.
מין יחיד נקר אדמוני (Micropternus brachyurus).
שבט Picini
סוג Chrysophlegma  - בו 3 מינים.
סוג Picus בו 15 מינים - בו נקר ירוק ונקר צהוב עורף קטן
סוג Mulleripicus בו 3 מינים.
סוג Dryocopus בו 6 מינים - בו נקר שחור ונקר מצויץ
סוג Celeus בו 11 מינים.
סוג Piculus בו 7 מינים.
סוג נקר פליקר (Colaptes) בו 12 מינים.
שבט Megapicini
סוג Campephilus בו 11 מינים - בו נקר מגלני
סוג Chrysocolaptes בו 8 מינים. - בו נקר לוזון
מין יחיד נקר כתום-גב (Reinwardtipicus validus).
סוג Blythipicus בו 2 מינים.
סוג Gecinulus בו 2 מינים.
נויה גאלרי ניו יורק

| --- | --- |

 מידע כללי
 סוג:  גלריה 
 כתובת:  William Starr Miller House 
 מיקום:  ניו יורק
 מדינה:  ארצות הברית 
 מייסדים:  רון לאודר, בפסקה זו רשומה אחת נוספת שטרם תורגמה 
 הקמה ובנייה
 תקופת הבנייה:  ? – 16 בנובמבר 2001
 תאריך פתיחה רשמי:  16 בנובמבר 2001 
 
 קואורדינטות:  40°46′53″N 73°57′37″W﻿ / ﻿40.781264°N 73.960327°W﻿ / 40.781264; -73.960327
 www.neuegalerie.org
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזינויה גאלרי ניו יורק(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזינויה גאלרי ניו יורק(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה נויה גאלרי ניו יורק(למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה נויה גאלרי ניו יורק
 
"דיוקנה הראשון של אדלה בלוך-באואר", מעשה ידי גוסטב קלימט, 1907
ארנסט לודוויג קירכנר, "סצנת רחוב ברלינאית", 1913 -  יצירה שהוחרמה על ידי הנאצים והושבה לבעליה היהודים
אגון שילה, "קרמס אן דר דונאו", 1913
הנויה גאלרי ניו יורק (באנגלית: New Gallery New York; בגרמנית: Neue Galerie New York; מילולית: "הגלריה החדשה" ניו יורק כשהמילים "הגלריה החדשה" הן בגרמנית) הוא מוזיאון לאמנות ועיצוב גרמני ואוסטרי מראשית המאה העשרים, הממוקם בבית ויליאם סטאר מילר המצוי במפגש רחוב 89 והשדרה החמישית בעיר ניו יורק במדינת ניו יורק שבארצות הברית. המוזיאון נוסד ב-16 בנובמבר 2001, והוא החדש מבין המוזיאונים שב"מייל המוזיאונים" בשדרה החמישית, המצוי בין רחוב 83 ועד רחוב 105 בשכונת האפר איסט סייד של האי מנהטן.
היסטוריה

המוזיאון הוקם בשל אוספיהם של שני חברים: סוחר האמנות ומארגן התערוכות סרג' סברסקי, והיזם, הפילנתרופ ואספן האמנות רונלד לאודר. השניים היו אספנים של אמנות ויצירות עיצוב גרמניים ואוסטריים של המאה העשרים. הם נפגשו ב-1967, עת שסברסקי פתח את גלריה סרג' סברסקי בשדרת מדיסון 987 אשר צברה מוניטין בהיותה הגלריה המובילה לאמנות האקספרסיוניסטית האוסטרית והגרמנית.
כאשר סברסקי נפטר בשנת 1996, החליט לאודר להקים את "הנויה גאלרי ניו יורק".
האוסף

האוסף של נויה גלרי מחולק לשני חלקים:
בקומה השנייה של המוזיאון מוצגות יצירות אמנות ואמנות דקורטיבית מאוסטריה מראשית המאה העשרים, ובהן ציורים של גוסטב קלימט, אוסקר קוקושקה ואגון שילה וחפצים דקורטיביים של אומני וינר ורקשטאט.
בקומה השלישית מוצגות עבודות גרמניות שונות מאותה תקופה, כולל תנועות אמנות כגון "Blaue Reiter" ("הפרש הכחול"), " Die Brücke" ("הגשר") ואומני הבאוהאוס, ובהם יצירות של וסילי קנדינסקי, פאול קלה, ארנסט לודוויג קירכנר, ליונל פיינינגר, אוטו דיקס וג'ורג' גרוס.
בשנת 2006, לאודר רכש את הציור של קלימט "דיוקנה הראשון של אדלה בלוך-באואר" (מעשה ידי גוסטב קלימט) ממריה אלטמן עבור הנויה גאלרי. מחיר הרכישה היה גבוה משיא הרכישה האחרונה שבארצות הברית - יותר מ-104.2 מיליון דולר ששולם עבור יצירתו של פיקאסו משנת 1905 "נער עם מקטרת". בעיתונות דווח כי לאודר רכש את התמונה במחיר הגבוה מ-135 מיליון דולר, שהיה הציור היקר ביותר שנמכר אי פעם עד אז. היצירה מוצגת במוזיאון מאז דצבמבר 2006.
הערות שוליים

1 2  ג'ויס ודלר, ניו יורק טיימס, הכל לכדי תמונה אקפרסיוניסטית, באתר הארץ, 12 בספטמבר 2001
1 2 3  ההיסטוריה של המוזיאון ותיאור האוסף
↑  קורות חייו של סברסקי
↑   קארן רוזנברג, ניו יורק טיימס, האמנות שהיטלר שנא: בחזרה אל האקספרסיוניזם הגרמני, באתר הארץ, 6 במרץ 2013
↑  רן דגוני, וושינגטון, ‏מחיר שיא תמורת ציור: רון לאודר רכש דיוקן פרי מכחולו של גוסטב קלימט תמורת 135 מ' ד', באתר גלובס, 19 ביוני 2006
↑  ניר נתן, לוס אנג'לס, ‏רון לאודר רכש עבור מוזיאון שלו תמונה של גוסטב קלימט במחיר שיא: 135 מיליון דולר, באתר גלובס, 12 בדצבמבר 2006
| --- | --- |
בקרת זהויות :  NLI: 987007265952005171  BnF: cb155064604 (data)  CiNii: DA15536354  GND: 10026995-3  ISNI: 0000 0001 2107 7590  LCCN: no2002027261  NKC: kn20090126020  SUDOC: 073448028  VIAF: 172809897   WorldCat (עם VIAF): 172809897
Only Girl (In the World)

Only Girl (In the World) (בעברית: בחורה יחידה (בעולם)) הוא שיר של הזמרת ריהאנה. השיר יצא לאור ב-10 בספטמבר 2010 כסינגל הראשון מאלבום האולפן החמישי של ריהאנה, Loud. השיר נכתב על ידי קריסטל ג'ונסון שכתב את השיר בשיתוף עם המפיקים סטארגייט וסנדי וי. ריהאנה יצרה קשר עם סטארגייט לפני הפקת האלבום וביקשה מהם ליצור שירים של מוזיקה חיה ואפטמפו. השיר היה לשיר הראשון אשר הצמד הלחין לאלבום והזמרת החליטה להכליל אותו באלבום בשילוב של באס חזק וסינתיסייזר. השיר הוא שיר מסוג hi-nrg, רייב ו-R&B. מבחינה לירית בשיר ריהאנה מבקשת תשומת לב מבן זוגה.
הביקורות על השיר היו חיוביות כאשר חלק מהמבקרים שיבחו את ההתרחקות של ריהאנה מהנושאים האפלים בהם עסק אלבומה הקודם ובניהם השיר הזה. השיר הגיע למקום הראשון בארצות הברית ולאחר שבועיים סינגל נוסף מן האלבום הגיע למקום הראשון ובכך ריהאנה הייתה לבין האמנים הבודדים שהכניסו שני סינגלים ראשונים מאותו אלבום למקום הראשון. באנגליה השיר גם זכה להצלחה רבה כאשר הגיע למקום הראשון ושהה שם במשך שבועיים. בנוסף גם הפך לאחד מהשירים הנשיים המצליחים ביותר במדינה עם מכירות של למעלה ממיליון עותקים. בנוסף השיר הגיע גם למקום הראשון גם בניו זילנד, קנדה ואירלנד ולחמישייה הפותחת במדינות רבות ובניהם צרפת, גרמניה ושווייץ.
על מנת לקדם את השיר ביצעה אותו ריהאנה בתוכנית SNL, באקס פקטור הבריטי ובטקס הפרסים הבריטי. בנוסף על מנת לקדם את השיר שחררה לו קליפ בבימויו של הבמאי אנתוני מנדלר איתו עבדה על כמעט כל הקליפים שלה. הקליפ זכה לביקורות חיוביות על הצבעוניות שלו ועל כך שמעביר את המסר של השיר. בנוסף השיר גם זכה במספר פרסים כאשר הבולטים ביניהם הוא פרס גראמי בקטגוריית "הקלטת הדאנס הטובה ביותר".
קונספט ופיתוח

השיר נכתב על ידי קריסטל ג'ונסון שכתב את השיר בשיתוף עם המפיקים סטארגייט וסנדי וי. סטארגייט עבד עם ריהאנה גם על שיריה הקודמים ביניהם "Hate That I Love You" ו-Rude Boy". בחודש פברואר 2011 ניגשה הזמרת אל צד המפיקים הנורווגים סטארגייט ואמרה שהיא מעוניינת להתחיל להקליט את האלבום ושהיא רוצה לעשות שירי אפ-טמפו שמחים. השיר היה לשיר הראשון בסופו של דבר אשר נכלל באלבום. בריאיון עם מעריצים ריהאנה אמרה כי היא "רוצה להגדיר את עצמה מחדש כאומנית", "אני לא רוצה לחזור אחורה ולעשות מחדש את Good Girl Gone Bad, רציתי לעשות את הצעד הבא באבולוציה של ריהאנה וזה מושלם בשבילינו. אתם תמיד שומרים עליי אז עכשיו יש כמה שירים גדולים שיצדיקו את זה". בנוסף היא תיארה את השיר "כבעל צליל גדול יותר" מ-"Rude Boy".
השיר הוקלט במהלך סיבוב ההופעות השלישי של ריהאנה וגרסת ההאינסטרומנטל שלו הוקלט על ידי מייקל סטורלר אריקסון מסטארגייט, סנדוי וי ומיילס ווקר באולפני "רוק" בניו יורק ובאולפני "ווסטלייק רקורדינג" בלוס אנג'לס ובבונקר בפריז. קוק הארל היה המפיק הווקאלי של השיר כאשר הוא הוקלט ביחד עם ג'וש גודווין ומרקוס טובאר בעוד אינם האק, דיין ליסקה ובראד שאי הקליטו קולות נוספים. בנוסף השיר הונדס על ידי דמיאן לואיס בעוד מיקל סטורלר אריקסון וסנדי וי, וטור אריק הרמנסן היו אחראים על סיפוק המכשור המתאים להקלטת וליצירת השיר. פיל טאן היה אחראי על עריכת השיר.
הרכב מוזיקלי

השיר הוא שיר יורו-דאנס באורך של 3 דקות ו-55 שניות. הוא משלב בתוכו אלמנטים של hi-nrg ו-R&B-רייב. הוא נכתב במפתח של F-sharp בקצב של 126 ביטים לדקה. בנוסף השיר כולל גם סינתיסייזרים, בס כבד וביטים אלקטרוניים. קולה של ריהאנה בשיר משתרע על פני אחד וחצי אוקטבות בין הסולמות F#3 ל-C#5 כאשר היא שרה בקול רך ומפתה. מבחינה לירית השיר מדבר על הרצון של ריהאנה לקבל תשומת לב מבן זוגה ועל הרצון שלה שהוא יתייחס אליה כאל "הבחורה היחידה בעולם".
ביקורות

השיר קיבל ביקורות חיוביות ממבקרי המוזיקה. ג'ריק ד קנדי כינה את השיר מ-"Los Angles Times" כינה את השיר כ"להיט בטוח" ו"קאמבק אמיתי". ג'יימס דיין מ-MTV שיבח את השיר גם והשווה אותו לסינגל הפתיחה הקודם שלה "Russian Roullete". מוניקה הררה מבילבורד כי השיר "גורם לך לרצות לשאוף לשליטה על רחבת הריקודים". ניק לוין מ-"Digital Spy" נתן לשיר ציון של 4 מתוך 5 כוכבים כאשר כינה אותו כשיר "שמח וכיפי" אך "לא מקורי מדי". בנוסף הוא גם ציין את העובדה כי השיר הוא השיר הכי "פופי" שלה מאז Don't Stop the Music.
גם ג'ים פרבר מ"ניו יורק דיילי ניוז" ציין את ההידבקות של השיר בז'אנר הפופ יותר מאשר שירים קודמים שלה. פרייזר מקאפליין מה-BBC אמר כי "השיר משאיר רושם חיובי על המאזין אף על פי הטון השתלטני והיהיר שלה". אך בסופו של דבר אמר כי "ריהאנה שרה את השיר בלהט" ונתן לשיר ציון של 4 כוכבים מתוך 5. ג'יימס דולן מ"רולינג סטון" נתן לשיר 2.5 כוכבים מתוך 5 כאשר כתב: "טראנס לנצח לא ישמור אותך במועדון אלא אם כן מישהו אחר משלם עבור המשקאות."
מבקרי מוזיקה רבים מארגונים וגופי תקשורת שונים הכלילו את השיר לסיכום השירים הטובים ביותר לשנת 2010. בפרט, מבקרי מוזיקה רבים מכתב העת היומי הגרדיאן דירגו את השיר ברשימתם 5 הרצועות המובילים ביותר לשנת 2010, כאשר אלכס נדאם הכליל את השיר במקום החמישי, ובטי קלארק במקום החמישי.
מיקומים במצעדים ומכירות > צפון אמריקה

בארצות הברית השיר הגיע בבכורה למקום ה-75 ולאחר שבוע כבר הגיע למקום ה-3. כחודשיים לאחר שחרורו הוא הגיע למקום הראשון והפך לשיר התשיעי שלה לעשות זאת. בנוסף לכך השיר גם היה לשיר הרביעי שלה לשנת 2010 שהגיע למקום הראשון ובך הפכה לאישה הראשונה בהיסטוריה לעשות את זה לאמן הראשון לעשות זאת מאז שנת 2004. במצעד השנתי של שנת 2010 השיר נכנס למקום ה-46 ובשנת 2011 נכנס בשנית למצעד למקום ה-40.
במצעד הדיגיטלי השיר הופיע לראשונה במקום הראשון עם מכירות של 249 אלף עותקים ובכך הפך לשיר השמיני שלה שמגיע למקום הראשון במצעד ולשיר השני שלה שעושה את זה בשבוע הראשון. בנוסף השיר הגיע למקום הראשון במצעד "Mainstream Top 40 (Pop Songs)" והיה לשיר השביעי שלה לעשות זאת ובכך שברה שיא שהפכה לזמרת שהכניסה למצעד זה הכי הרבה שירים למקום הראשון. ב-2011 השיר נכנס למקום ה-46 במצעד השנתי של השירים הדיגיטליים ולמקום ה-33 במצעד שירי הפופ. בנוסף השיר גם הגיע למקום הראשון במצעד שירי הדאנס מה שהפך אותו לשיר ה-12 שלה לעשות זאת. נכון ליוני 2015 השיר מכר 3.6 מיליון עותקים במדינה ובכך הגיע למעמד פלטינה משולשת ולמעמד פלטינה משושת בשילוב של סטרימינג. בקנדה השיר הגיע לראשונה למקום ה-65 ובשבוע שלאחר מכן קפץ למקום הראשון. הוא שהה במקום הראשון 4 שבועות ובמצעד עצמו 35 שבועות.
מיקומים במצעדים ומכירות > בריטניה

בבריטניה השיר הופיע לראשונה במקום השני עם מכירות של 126 אלף עותקים ובכך הייתה לאמן השני עם הפתיחה החזקה ביותר במדינה באותה שנה וגם הפך לשיר השישי שלה שמגיע למקום השני. בשבוע שלאחר מכן הוא עלה למקום הראשון למשך שבועיים והיה לשיר הרביעי שלה לעשות זאת. השיר מכר 1,160,000 עותקים בבריטניה ובכך השיר הפך לשיר הנשי ה-15 בהיסטוריה שמוכר מעל למיליון עותקים במדינה. בנוסף ריהאנה גם הייתה לאמנית הנשית הלא בריטית השנייה לעשות זאת בהיסטוריה ולאמנית הראשונה שהיא לא ממוצא אמריקאי לעשות זאת. נכון להיום הוא מדורג במקום ה-19 ברשימת השירים הנשיים הנמכרים ביותר במדינה ובמקום ה-99 באופן כללי. בנוסף הוא היה לשיר הרביעי הנמכר ביותר לשנת 2010 במדינה ולשיר ה-68 לשנת 2011. בנוסף לכך השיר הגיע גם למקום הראשון במצעד הסקוטי הדיגיטלי.
נכון להיום מכירות השיר עומדות על 9.3 מיליון עותקים מה שהופך אותו לאחד מהשירים הנמכרים ביותר בהיסטוריה.
קליפ

אנתוני מנדלר אשר עבד עם ריהאנה על כמעט כל הקליפים שלה ביים וצילם את הקליפ באתר במרחק של שעתיים מלוס אנג'לס. ריהאנה סיפרה לאתר JustJared.com כי המטרה הייתה לצלם אותה במקום עם נוף גדול על מנת להבליט את בדידותה כמתואר בשיר. במהלך הקליפ נראות סצנות שלה משוטטת בתוך שדה של פרחים, מתנדנדת על נדנה, קופצת באוויר על רקע זיקוקים וכו'...
קליפ > ביקורות

טאנר סטראנסקי מ-"Entertainment Weekly" שיבח את הפשטות של הקליפ וציין כי "זה נראה כאילו ריהאנה מדברת אליך ישירות, הצופה והיא כאילו רק שלך כאשר היא נבלעת בתוך הנופים היפיפיים וגורמת לך להתמקד בה". לדברי ג'ויס לי מ-CBS זה נראה כי "ריהאנה התקדמה מהקליפים העצבניים של Rated R לקליפים בעלי טון נשי יותר. סת' סמריפלד מ-"The Mail Online" כינה את הקליפ כ"שוט יפיפה וגחמני". סוקר אחר מ-"The Mail Online" כינה את הקליפ "כהעזיבה של הקליפים הקשים והכבדים מ-Rated R".
הופעות חיות

על מנת לקדם את השיר ריהאנה ביצעה אותו ביחד עם שיר נוסף בתוכנית SNL. למחרת היא טסה ללונדון בשביל לקדם את השיר באקס פקטור הבריטי. בנובמבר אותה שנה היא ביצעה את השיר שוב בטקס ה-EMA ויומיים לאחר מכן היא שוב ביצעה את השיר באקס פקטור רק באיטליה. לאחר מכן היא חזרה בחזרה ללונדון בשביל להתראיין ולבצע את השיר בתוכנית Graham Norton Show. לאחר זמן קצר היא חזרה לבצע את השיר גם בטקס ה-AMA ביחד עם שני שירים נוספים. בפברואר 2011 היא ביצעה את השיר שוב רק הפעם בטקס הפרסים הבריטי ביחד עם שני שירים נוספים. במאי כחלק מסדרת הופעות קיץ של רשת NBC היא ביצעה את השיר שוב לצד שני שירים נוספים. במשך השנים היא גם ביצעה את השיר בסיבובי ההופעות שלה ובפסטיבלים ואף בטקס ה-VMA של שנת 2016 כחלק מסדרה של ביצועים שלה ללהיטים ישנים שלה.
הופעות חיות > גרסאות כיסוי

קייטי פרי ביצעה גרסת כיסוי לשיר במהלך סיבוב ההופעות שלה California Dreams Tour. בנוסף גם הזמרת אלי גולדינג ביצעה גרסת כיסוי לשיר במהלך פסטיבל Radio 1's Live Lounge.
פרסים ומועמדויות

| שנה | טקס | פרס | תוצאה | מקור |
| --- | --- | --- | --- | --- |
| 2011 | טקס פרסי הגראמי ה-53 | הקלטת הדאנס הטובה ביותר | זכייה |  |
| 2011 | International Dance Music Awards | רצועת הפופ דאנס הטובה יותר | מועמדות |  |
| 2011 | International Dance Music Awards | רצועת ה-RNB/אורבאנית דאנס הטובה ביותר | זכייה |  |
| 2011 | טקס פרסי מוזיקת נשמה 2011 | ההופעה הטובה ביותר עם שיר דאנס | מועמדות |  |
| 2011 | ASCAP Pop Music Awards | השיר המבוצע ביותר | זכייה |  |
| 2012 | ASCAP Pop Music Awards | השיר המבוצע ביותר | זכייה |  |
| 2012 | BMI Awards | פרס ה-Pop של ה-BMI | זכייה |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  גרמניה | GfK – טופ 100 | 2 |  |
|  דנמרק | היטליסטן | 2 |  |
|  הולנד | מצעד 40 הסינגלים ההולנדיים | 2 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 1 |  |
|  יפן | יפן הוט 100 | 8 |  |
|  לוקסמבורג | בילבורד | 2 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 1 |  |
|  ספרד | PROMUSICAE | 2 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 1 |  |
|  פורטוגל | מצעד הסינגלים הפורטוגזי | 1 |  |
|  פינלנד | המצעדים הפיניים הרשמיים | 2 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 4 |  |
|  צרפת | SNEP | 1 |  |
|  קנדה | קנדה הוט 100 | 1 |  |
|  רומניה | מצעד השירים הרומני | 1 |  |
|  שוודיה | סוורייטופליסטן | 2 |  |
|  שווייץ | המצעד השווייצרי | 2 |  |
מצעדי סוף שנה > 2010

| מצעד | מיקום |
| --- | --- |
אוסטרליה: 7
אוסטרליה (מצעד אורבאני): 4
אוסטריה: 18
בלגיה (פלנדריה): 22
בלגיה (ולוניה): 22
קנדה: 30
דנמרק: 15
גרמניה: 18
אירלנד: 5
הולנד: 23
שווייץ: 11
הממלכה המאוחדת: 4
ארצות הברית: 47
ארצות הברית (מצעד הדאנס): 46
מצעדי סוף שנה > 2011

| מצעד | מיקום |
| --- | --- |
אוסטרליה: 74
אוסטרליה (מצעד אורבאני): 24
אוסטריה: 67
בלגיה (פלנדריה): 68
בלגיה (ולוניה): 70
קנדה: 27
גרמניה: 82
יפן: 94
שוודיה: 32
שווייץ: 42
הממלכה המאוחדת: 68
ארצות הברית: 40
ארצות הברית (מצעד השירים העכשוויים למבוגרים): 37
ארצות הברית (מצעד 40 השירים למבוגרים): 43
ארצות הברית (המצעד הלטיני): 30
ארצות הברית (מצעד שירי פופ מיינסטרים): 33
ארצות הברית (המצעד הקצבי): 23
מצעדי סוף שנה > מצעדים של כל הזמנים

| מצעד | Peak מיקום |
| --- | --- |
הממלכה המאוחדת: 99
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה x7 | 490,000 |
| דנמרק (IFPI Denmark) | פלטינה | 30,000 |
| שוודיה (GLF) | פלטינה | 40,000 |
| בריטניה (BPI) | פלטינה x2 | 1,160,000 |
| ארצות הברית (BPI) | פלטינה 2× | 2,200,000 |
| בלגיה (BEA) | פלטינה | 30,000 |
| גרמניה (BVMI) | פלטינה | 300,000 |
| ספרד (PROMUSICAE) | פלטינה | 40,000 |
| שווייץ (IFPI Switzerland) | פלטינה x2 | 60,000 |
היסטוריית יציאות לאור

| מדינה | תאריך | פורמט | חברת תקליטים |
| --- | --- | --- | --- |
| הולנד | 10 בספטמבר 2010 | הורדה דיגיטלית | Def Jam |
| בלגיה | 13 בספטמבר 2010 | הורדה דיגיטלית | Def Jam |
| פינלנד | 13 בספטמבר 2010 | הורדה דיגיטלית | Def Jam |
| ספרד | 13 בספטמבר 2010 | הורדה דיגיטלית | Def Jam |
| ארצות הברית | 21 בספטמבר 2010 | רדיו מיינסטרים ורדיו קצבי | Def Jam |
| גרמניה | 1 באוקטובר 2010 | הורדה דיגיטלית | Def Jam |
| ארצות הברית | 24 באוקטובר 2010 | הורדה דיגיטלית | Def Jam |
| הממלכה המאוחדת  | 25 באוקטובר 2010 | הורדה דיגיטלית, דיסק | Mercury Records |
הבית של גלוריה

| --- | --- |

כרזת הסדרה
 סוגה:  סדרת הנפשה, סדרת קומדיה
 יוצרים:  לינדה קרטיס, ג'ואן בואג
 מדבבים בעברית:  ראו כאן
 ארץ מקור:  אוסטרליה אוסטרליה גרמניה גרמניה
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  26
 הפקה
 מפיק:  ניל רובינסון
 חברת הפקה:  Energee Entertainment RTV Family Entertainment AG
 מוזיקה:  פיטר דאסנט
 אורך פרק:  כ-24 דקות
 שידור
 רשת שידור:  אוסטרליה ערוץ שבע גרמניה KiKa
 רשת שידור בישראל:  ערוץ הילדים ערוץ לוגי (שידורים חוזרים)
 תקופת שידור מקורית:  16 בספטמבר 2000 – 2001
 תקופת שידור בישראל:  2001
 קישורים חיצוניים
 דף התוכנית ב-IMDb
הבית של גלוריה (באנגלית: Gloria's House) היא סדרת הנפשה קומית אוסטרלית-גרמנית. הסדרה נוצרה על ידי לינדה קרטיס וג'ואן בואג, הופקה על ידי ניל רובינסון, והולחנה על ידי פיטר דאסנט. חברות ההפקה של הסדרה הן Energee Entertainment,‏ RTV Family ו-Entertainment AG.
הסדרה שודרה לראשונה באוסטרליה ב-16 בספטמבר 2000 בערוץ שבע, ובגרמניה ב-8 בנובמבר 2001 בערוץ KiKa. בישראל הסדרה שודרה לראשונה בדיבוב לעברית בשנת 2001 בערוץ הילדים, ומאוחר יותר בשידורים חוזרים בערוץ לוגי. לסדרה הופקה עונה אחת הכוללת 26 פרקים באורך 24 דקות.
תקציר העלילה

הסדרה עוקבת אחר גלוריה, ילדה ג'ינג'ית ומצחיקה בת תשע שחיה עם משפחתה בבית מבולגן עם המצאות מוזרות. בכל פרק, גלוריה יחד עם משפחתה ושכניה עוברת הרפתקה מצחיקה, ובסיום הפרק מספרת עליה לביל, החתול שלה, ומסיקה מסקנות.
דמויות ומדבבים בעברית

בימוי הדיבוב העברי נעשה על ידי שרון כהן והדס מוזס, והופק על ידי נטע בן צבי.
| דמות | הערות | מדובב/ת בעברית |
| --- | --- | --- |
| גלוריה ניט | ילדה ג'ינג'ית ומצחיקה בת תשע. | שרה וינו-אלעד |
| מולי ניט | אמא של גלוריה, ביט ונוטה. | אודליה מורה-מטלון |
| וואזה ניט | אבא של גלוריה, ביט ונוטה. ממציא המצאות מוזרות. | דב רייזר |
| ביט ניט | האח של גלוריה ונוטה. אוהב לאכול וחובב תיפוף. | אסף קורמן |
| נוטה ניט | האחות החכמה של גלוריה וביט. | אניה בוקשטיין |
| ביל | חתול הבית האפור של גלוריה. | נשאר הדיבוב המקורי |
| מיליסטנט פרפק | חברתה הטובה של גלוריה. | סיון שביט |
| דורותי פרפק | אמא של מיליסטנט ודוני. מנחה תוכנית טלוויזיה. חברת ילדות של מולי. | איריס זינגר |
| באזי פרפק | אבא של מיליסטנט ודוני. עובד כסוכן מכירות. | שמחה ברבירו |
| דוני פרפק | אחיה הטיפש של מיליסטנט. מאוהב בנוטה. | שרון כהן |
| המורה | המורה של גלוריה ומיליסטנט. | זיו מאיר |
| מר סטקיס | הבוס של דורותי פרפק. | יעקב בוך |
בנוסף דיבבו בתור מדבבים אורחים אלברט כהן, דני שגב, נטלי פיק, יורם יוספסברג, יעל עמית, לני כהן, מורן סופר ונורית כהן.
ראו גם

בילבי (סדרת טלוויזיה, 1997)
הערות שוליים

↑  Gloria’s House, באתר c21media
שמואל מורה

| --- | --- |

 לידה:  22 בדצמבר 1932 בגדאד, ממלכת עיראק 
 פטירה:  22 בספטמבר 2017 (בגיל 84) מבשרת ציון, ישראל 
 שם לידה:  Sami Muallem 
 מדינה:  ישראל 
 מקום קבורה:  הר המנוחות 
 מקום לימודים:  האוניברסיטה העברית בירושלים, אוניברסיטת לונדון 
 שפות היצירה:  ערבית, אנגלית, עברית 
 פרסים והוקרה:  פרס ישראל (1999) 
 
שמואל מורה (22 בדצמבר 1932 - 22 בספטמבר 2017) היה פרופסור בחוג לשפה וספרות ערבית במכון ללימודי אסיה ואפריקה באוניברסיטה העברית וחתן פרס ישראל במזרחנות לשנת התשנ"ט 1999. פרופסור מורה כתב בערבית, עברית ואנגלית.
מחקריו > תיאור מחקריו

הנושא העיקרי של מחקריו של שמואל מורה הוא הספרות הערבית, ובייחוד השירה הערבית המודרנית על כל גווניה. כלומר הצורות והז'אנרים החדשים של השירה הערבית שהתפתחה בהשפעת השירה המערבית. הוא חקר את הרומן והסיפור הקצר, והדרמה היהודית בשפה הערבית מראשית המאה ה-19. חקר את ההיסטוריה של התיאטרון הערבי מראשית האסלאם ועד למאה ה-19. הוא חקר גם סופרים, משוררים ועיתונאים בעולם הערבי, וכתב כמאה ביוגרפיות של יהודים מארצות ערב באנציקלופדיות וכתבי עת. חקר את התיאטרון היהודי בעולם הערבי. את הספרות הערבית בישראל וביוגרפיות וביבליוגרפיות של הספרות הערבית המודרנית. כמו כן פרסם מהדורה מתוקנת ומבוארת של כתביו של ההיסטוריון הערבי אל-ג'ברתי (4 כרכי היסטוריה וארבעה כבכי מפתחות עם מילון מונחים), וכן ספר מבוא באנגלית על פועלו ותקופתו של אל-ג'ברתי. מורה כתב כ-17 ספרים ולמעלה מ-250 מאמרים בעברית ובאנגלית, ביניהם מאמרים שתורגמו לערבית וגם לפינית, לדנית ולגרמנית.